
               8230 гр. Несебър, ул. “Еделвайс” № 10, тел./факс 0554/2 93 40, Е.mail: osnesebar@nesebar.bg




Комисия по култура, туризъм, спорт, рекламна дейност и международно сътрудничество



    ПРОТОКОЛ № 2

Днес 22.03.2024 г. /петък/ от 12:30 часа се проведе второто заседание на  комисията, на което присъстваха  
      
        Михаил Минчев  - Зам. председател    
       и членове:
                            1. Ивайло Илиев
                            2. Георги Манолов
                            3. Пейчо Колев
                            4. Вержиния Георгиева 

             Отсъстваха общинските съветници Сотир Наумов – Председател на комисията и Кирил Киров – член на комисията.
   На заседанието присъства Върбан Кръстев – Председател на Общинския съвет и адвокат Светла Каменова.  
	   Заседанието бе председателствано от г-н Михаил Минчев - зам. председател на комисията, поради отсъствието на председателя на комисията.
             Към проекта за дневен  ред  беше  включено за разглеждане, по реда предвиден в чл. 54 ал.3 от Правилника за организацията и дейността на Общински съвет – Несебър и Предложение вх.№ 232/21.03.2024 г. от Георги Щерев – директор Дирекция „КДСП“, което по предложение на г-н Пейчо Колев, ще бъде разгледано заедно с Докладна записка вх.№ 169/11.03.2024 г.
Заседанието премина при следния 
       
        ДНЕВЕН РЕД

1. Докладна записка вх.№ 148/01.03.2024 г. от Николай Димитров – кмет на община Несебър, относно утвърждаване на културни календари на читалищата в община Несебър за 2024 година.
2. Докладна записка вх.№ 169//11.03.2024г. от Върбан Кръстев – председател на Общински съвет – Несебър, относно утвърждаване размера на субсидии за спортните клубове от община Несебър и  Предложение вх.№ 232/21.03.2024 г. от Георги Щерев – директор Дирекция „КДСП“.
3. Докладна записка вх.№ 174/12.03.2024 г. от Николай Димитров – кмет на община Несебър, относно отпускане на субсидия на СК „Бушидо“ – гр. Несебър, за провеждане на Международен  турнир по карате „Купа Черно море“.
4. Докладна записка вх.№ 175/12.03.2024 г. от Николай Димитров – кмет на община Несебър, относно отпускане на субсидия на Клуб по спортни танци“, гр. Несебър за провеждане на Международен турнир по спортни танци „Купа Несебър“.
5. Докладна записка вх.№ 176/12.03.2024 г. от Николай Димитров – кмет на община Несебър, относно отпускане на финансови средства на Българската федерация по подводни спортове, за провеждане на Държавно първенство по подводен риболов – 2024 г. в гр. Несебър.
6. Заявление вх.№ 153/06.03.2024 г. от Венцислав Гичев – председател на Управителния съвет на ФК „Атлетик 2014“, относно провеждане на десети юбилеен футболен турнир за деца.


По точка първа от дневния ред: Докладна записка вх.№ 148/01.03.2024 г. от Николай Димитров – кмет на община Несебър, относно утвърждаване на културни календари на читалищата в община Несебър за 2024 година.
След станалите разисквания с 5 гласа „ ЗА” комисията прие следното 

                                             РЕШЕНИЕ № 1

Комисията предлага на Общинския съвет да приеме проекта за решение от докладната записка и утвърди приложените към нея културни календари на читалищата в община Несебър за 2024 г.
По точка втора от дневния ред: Докладна записка вх.№ 169/11.03.2024 г. от Върбан Кръстев – председател на Общински съвет – Несебър, относно утвърждаване размера на субсидии за спортните клубове от община Несебър. Предложение вх.№ 232/21.03.2024 г. от Георги Щерев – директор Дирекция „КДСП“.


             
            По предложения проект за решение г-н Пейчо Колев направи  предложение размера на субсидията на ФК „Свети Влас“ да бъде завишен с 12 000 лв., като обоснова предложението си със следните мотиви:  От представените към предложение вх.№ 232/21.03.2024 г. от г-н Георги Шерев - директор Дирекция „КДСП  допълнителни документи  е видно, че този клуб следва да получи още 20 точки, както другите два клуба които имат Детско юношеска школа. От приложения към докладната записка протокол на комисията по чл.16 от Наредбата за условията и реда за финансиране и подпомагане на физическата активност, физическото възпитание и спорта в община Несебър, се установява,  че всяка точка носи 600 лв. субсидия, поради което за тези 20 допълнителни точки, предлага  субсидията да се увеличи с 12 000 лв.      
           Комисията  разгледа  и  заявленията от  следните  спортни клубове:  „Тенис Академия Несебър“, „Кикбокс Несебър“ и Спортен клуб „Несебър яхт клуб“, които комисията по чл.16 от  Наредбата за условията и реда за финансиране и подпомагане на физическата активност, физическото възпитание и спорта в община Несебър не е разглеждала и е оставила  без точкуване. Причините, поради които не са разгледани са следните: при   прилагане  условията за допустимост комисията е установила, че не могат да бъдат допуснати до финансиране по реда на Наредбата, поради липса на част от условията, поставени като допустимост  в нея, изброени в чл.7 и по-конкретно: СНЦ „Кикбокс Несебър“ и „Тенис академия Несебър“  не са представили списък на състезателите, участвали в държавни първенства и списък на картотекираните спортисти - 80 %, от които да са с адресна регистрация по постоянен адрес в община Несебър, а за СНЦ „Несебър яхт клуб“ няма  информация за участие в държавни първенства.
            След обсъждане на заявленията и причините, поради които  клубовете не могат да получат финансова субсидия, комисията изрази  мнение, че отказа е правилен от формална гледна точка. Комисията изрази становище, че залегналите условия за допустимост в Наредбата за условията и реда за финансиране и подпомагане на физическата активност, физическото възпитание и спорта в община Несебър, на практика се  явяват в противоречие с общата цел, визирана в чл.4, според която „целта  на финансовото подпомагане е да бъдат създадени условия за практикуване и развитие на физическото възпитание и спорта на територията на Община Несебър. Поради тези  съображения, комисията прецени по целесъобразност, че трите клуба  следва да бъдат  финансирани по общия ред, за могат да продължат да развиват дейността си и да подпомагат развитието на спорта особено в детско юношеската  възраст. Комисията изрази мнение, че е необходимо да бъдат предприети действия за изменение и допълнение в Наредбата за условията и реда за финансиране и подпомагане на физическата активност, физическото възпитание и спорта в община Несебър, с  цел избягване на  установените противоречия. 
            След станалите разисквания по отношение на  разгледаните  три  заявления, които не са включени в предложения проект за решение,  комисията прие  следното протоколно  решение: 
            Предлага на Комисията по Бюджет и финанси да разгледа заявленията на „Тенис Академия Несебър“, „Кикбокс Несебър“ Спортен клуб „Несебър яхт клуб“ и като водеща комисия по отношение разпределението на бюджетни средства  да излезе със становище, относно възможността за отпускане на  целева  финансова субсидия на трите клуба.  
            Предложението за конкретен размер бе направено от г-н Минчев и бе подложено на гласуване поотделно за всеки клуб: 
           На Сдружение „Тенис Академия Несебър“  - 15 000 лв. с 3 гласа „ЗА„ и  2 гласа „въздържали се“ /П. Колев и Г. Манолов/
· На Спортен клуб по Кикбокс „Несебър“	    - 10 000 лв.  с  4 гласа „ЗА„ 1 гл. „въздържал се“ /Г. Манолов/ 
· На Спортен клуб „Несебър яхт клуб“  	 - 4 000 лв. с 5 гласа „ЗА“
         
            Премина се  към  гласуване  проекта за решение, предложен в докладната записка с вх. .№ 169//11.03.2024 г.  от г-н Върбан Кръстев с направеното предложение за изменение от г-н Пейчо Колев за промяна в  размера на средствата за ФК „Свети Влас“.  
            Г-н Ивайло Илиев заяви, че няма да гласува, тъй като е налице конфликт на  интереси в  частта  на точка  първа от проекта за решение, в която се утвърждава финансова субсидия на Общински футболен Клуб „Несебър“.    
            С 3 гласа „ ЗА„ и 1 гл. „въздържал се“ /Георги Манолов/ от 4 гласували членове на комисията, комисията прие следното  

				       РЕШЕНИЕ № 2

        Комисията  изразява положително становище, относно предложения проект за решение от докладната записка, относно утвърждаване размера на субсидии за спортните клубове от община Несебър, като предлага размера на субсидията на  ФК „Свети Влас“ да бъде завишен с 12 000 лв. и същият да стане 17 746,93 лв.
                
По точка трета от дневния ред: Докладна записка вх.№ 174/12.03.2024 г. от Николай Димитров – кмет на община Несебър, относно отпускане на субсидия на СК „Бушидо“ – гр. Несебър, за провеждане на Международен  турнир по карате „Купа Черно море“.
Предложения и мнения по точката не бяха изразени и  с 5 гласа „ ЗА” комисията прие следното 

                                             РЕШЕНИЕ № 3

Комисията изразява положително становище, относно проекта за решение, с който се предлага да бъде отпусната целева субсидия в размер на 3000 лв. на Спортен Клуб „Бушидо“ – гр. Несебър, за провеждане на Международен турнир по карате „Купа Черно море“.

По точка четвърта от дневния ред: Докладна записка вх.№ 175/12.03.2024 г. от Николай Димитров – кмет на община Несебър, относно отпускане на субсидия на Клуб по спортни танци“, гр. Несебър за провеждане на Международен турнир по спортни танци „Купа Несебър“.
Предложения и мнения по точката не бяха изразени и  с 5 гласа „ ЗА” комисията прие следното 

                                             РЕШЕНИЕ № 4

 Комисията изразява положително становище  по  предложеният проект за решение с който се предлага да бъде  отпусната  целева  субсидия  в размер на 8000 лв. на Клуб по спортни танци“  - гр. Несебър, за провеждане на Международен турнир по спортни танци „Купа Несебър“.

По точка пета от дневния ред: Докладна записка вх.№ 176/12.03.2024 г. от Николай Димитров – кмет на община Несебър, относно отпускане на финансови средства на Българската федерация по подводни спортове, за провеждане на Държавно първенство по подводен риболов – 2024 г. в гр. Несебър.
Предложения  и  мнения по  точката не бяха изразени  и  с 4 гласа „ЗА” и 1 глас ,,въздържал се“/Георги Манолов/, комисията прие следното 

                                             РЕШЕНИЕ № 5

Комисията изразява положително становище, относно  проекта за решение, с който се отпуска целева субсидия в размер на 8000 лв. на Българската федерация по подводни спортове, за провеждане на Държавно първенство по подводен риболов – 2024 г. в гр. Несебър.

По точка шеста от дневния ред: Заявление вх.№ 153/06.03.2024 г. от Венцислав Гичев – председател на Управителния съвет на ФК „Атлетик 2014“, относно провеждане на десети юбилеен футболен турнир за деца.

Комисията прецени, че заявлението не може да бъде  разгледано  на предстоящото заседание.



Зам. председател: М. Минчев

